2013 m. sausio 31 d. Teisingumo Teismo (septintoji kolegija) sprendimasKomisija prieš Nyderlandus
(Byla C‑301/11)
„Mokesčių teisės aktai – Buveinės mokesčių mokėjimo tikslais perkėlimas – Įsisteigimo laisvė – SESV 49 straipsnis – Negauto kapitalo prieaugio apmokestinimas – Nedelsiant mokėtinas išvykimo iš teritorijos mokestis“
1.                     Laisvas asmenų judėjimas – Įsisteigimo laisvė – Apribojimai – Mokesčių teisės aktai – Pagal nacionalinę teisę įsteigtos įmonės, jos registruotos ar faktinės buveinės perkėlimas – Nacionalinės teisės aktai, kuriuose numatytas perkelto turto latentinio vertės padidėjimo apmokestinimas nedelsiant – Nepriimtinumas (SESV 49 straipsnis) (žr. 15, 17–19, 23 punktus ir rezoliucinę dalį)
2.                     Ieškinys dėl įsipareigojimų neįvykdymo – Teisingumo Teismo atliekamas pagrįstumo nagrinėjimas – Padėtis, į kurią reikia atsižvelgti – Padėtis pagrįstoje nuomonėje nustatyto termino pabaigoje (SESV 258 straipsnis) (žr. 20 punktą)
Dalykas
Valstybės įsipareigojimų neįvykdymas – SESV 49 straipsnio išaiškinimas – Išvykimo mokestis, taikomas įmonėms, kurios mokesčių mokėjimo tikslais nebelaikomos Nyderlandų rezidentėmis – Įmonės negauto kapitalo prieaugio apmokestinimas, kai įmonės buveinė, jos nuolatinis padalinys arba turtas perkeliami į kitą valstybę narę.
Rezoliucinė dalis
1.
Priėmusi ir palikusi galioti nacionalinės teisės aktus, kuriuose numatytas negauto kapitalo prieaugio apmokestinimas, kai įmonė ar įmonės registruota arba faktinė buveinė perkeliama į kitą valstybę narę, Nyderlandų Karalystė neįvykdė įsipareigojimų pagal SESV 49 straipsnį.
2.
Priteisti iš Nyderlandų Karalystės bylinėjimosi išlaidas.
3.
Vokietijos Federacinė Respublika, Ispanijos Karalystė, Portugalijos Respublika, Suomijos Respublika, Švedijos Karalystė ir Jungtinė Didžiosios Britanijos ir Šiaurės Airijos Karalystė padengia savo bylinėjimosi išlaidas.